Иске Суыксу авыл җирлеге башлыгы отчеты.

Хөрмәтле авылдашлар, чакырылган кунаклар!

Бүгенге җыелышта Иске Суыксу авыл Советының **2012** елдагы эшчәнлеге белән таныштырып китәм. Белгәнегезчә, Иске Суыксу авыл җирлеге - 2 авылны — Иске Суыксу һәм Яңа Суыксуны берләштерә. Барлыгы 1365 кеше яши, даими тормаучыларны кертеп санаганда - 1513 кеше исәпләнә, шуларның 480 се - пенсионерлар. Кеше яши торган йортлар саны – 511, 140 буш йорт бар. Йортта ялгыз яшәуче пенсионерлар – 104 кеше, шулардан 30 кеше баласыз ялгызлар. Ялгыз әбиләрне караучы 6 социаль работнигыбыз бар. Аларга тырыш хезмәтләре өчен өлкәннәр бик рәхмәтле. Шулай ук элемтә бүлекчәсе ,Россия саклык банкы, фельдшер-акушерлык пункты авыл халкына хезмәт күрсәтә,олылар өчен һәм барыбыз өчен дә бик уңайлы. 7 шәхси кибет ,1 райпо кибете эшләп тора.

Авыл жирлегендә 18 куп балалы гаилә бар. 18 яшькә кадәрге 5-6 балалы-1әр гаилә, 4 балалы – 2 , 3 балалы-13 гаилә яши. Куп балалы гаиләләргә жир участоклары бирелде һәм биреләчәк ,социаль ярдәм курсәтелеп тора, коммуналь туләуләргә субсидия кайта. Социаль яклау идарәсе инвалид балаларга, инвалидлар көненә акчалата ,Яңа ел унаеннан пакетлар бирде – алар барлыгы 8-әу.

Хөкүмәтебез тарафыннан балаларга уңай караш һэм һәрьяклап булышу балаларның тууына этәргеч булып тора .Мәсәлән :

-2010 елда - 10 бала туды; 2011 елда -15 бала; 2012 елда –20 бала - шулардан - икенче бала булып 9 гаиләдә, өченче бала – 2 гаиләдә, бишенче бала булып- 2 гаиләдә туды. 2013 елның гыйнварда - 9 бала туды.

Бала туу бик сөенеч, чөнки авылыбызның киләчәге бар, мәктәбезнең ишекләре ябылмаячак .

Улучеләр саны: 2010 елда-26 кеше, 2011 дә -23 кеше, 2012 дә—23 кеше, 2013 елның гыйнвар аенда -3 улгән кеше теркәлде. Соңгы 5 елны чагыштырып карасак уртача 1 елга туучылар ---14 , улучеләр - 26 кеше туры килә.

Бугенге көндә мәктәптә 147 бала укый, беренче сыйныфта 12 бала белем ала. Мәктәбебез жылы, уку өчен шартлар булдырылган. Балалар бакчасы да яхшы гына эшләп килә, анда 26 бала йөри.

Иске Суыксу авыл Советы узенең эшен авыл башкарма комитеты, «Вамин-Буа» агрофирмасы, Иске Суыксу урта мэктәбе, авыл Советына караган - мәдәният йорты, фельдшер-акушерлык пункты коллективлары белән берлектә алып бара.

2012 елда, өлкәннәр көне уңаеннан, “Вамин-Буа” Агрофирмасы барлык 480 пенсионерга, 300әр сумлык сөт продукты пакетлары тапшырды. 9нчы Май Жину бәйрәмен дә бик зурлап, истә калырлык итеп ,һәйкәл янында, мәктәп балалары һәм өлкәннәребез,сугыш ветераннарыбыз белэн митинг уткәрдек, алар белән берлектә агачлар утыртып , Агрофирма ярдәме белән хәстәрләгән өстәл артында бәйрәм дәвам итте .Өлкәннәребез исеменнэн “Вамин-Буа” агрофирмасы, аның генерал директоры Хисамов Раиль Загитовичка һәм управляющий Хусаинов Мөнип Касымовичка рәхмәт белдерәсем килә.

2012 елда хөкумәтебез авыл хужалыгын кутәрү өлкәсендэ, зур программалар эшен дәвам итте. Шәхси хужалыкларга ярдәм бирелде – сыер асраучыларга субсиядияләр кайтты, 4 ай һәр сыерга 680 шәр сум акчалата бирелде.

Бугенге көндә авы җирлегендә 135 сыер асрала, 8 савым сыеры асраучы -2 гаиләбез бар. Шәхси ярдәмче хужалыкларны устерү– көн узәгендәге мәсьәлә булып кала. Пай җиренә печән , бодай, арпа бирелде һәм кирәк кешеләргә саламы бирелеп тора.

Терлек асраучылар өчен авыл хуҗалыгы кредитын(ЛПХ) алу отышлы. 2012 елда бу кредитны 63 хужалык алды, субсидияле кредитка терлек сарайлары салынды һәм тезекләндерелде, терлекләр алынды. 2013 елда да бу эш дәвам ителә. Шулай ук төрле программаларда катнашырга була,бугенге көндэ “Гаилә фермасы” программасы бар : моңа 24 савым сыеры, яки 30 баш симертелә торган угезләр һәм башкалар керә. Кызыксынучылар өчен анлату эшләре алып барабыз.

Авыл жирлекләрендә район вәкилләре белэн очрашу традициягә әйләнде. Район администрациясе, пенсия фонды, налог инспекциясе, социаль яклау булеге, эш һәм шөгыль бүлеге, йортларны рәсмилэштерү, жирләр комитеты белгечләре катнашында сөйләшүләр уздырылды.

Йортларны рәсмиләштеру авыл Советы тарафыннан контрольда тотыла. 2012 елның 1 апреленнэн техник планнар гамәлгэ керу сәбәпле, бу эшне тизләтергэ кирәк. Буа БТИлары йортларны техник инвентаризацияләүдә һәртөрле ярдәм курсәтергә әзер. Алар йортларга техник паспорт хәзерләу, жир участокларына һәм кучемсез милеккә бәя биру, консультациялэр, йортларны проектлаштыру, перепланировка уткәру, межевание ясау эшләрен уткәрәләр. Бу эшләр барысы да туләуле. Әмма бәяләр көндә узгәреп тора,кыйммәтләнә, йортларга документ ясату эшен дәвам итәргә , чөнки хэзерге вакытта йорт документы булмаган кеше пропискага керә алмый, йортын балаларына буләк итә алмаячак . Барлык килеп туган сорауларыгыз белән авыл советына мөрәҗәгать итә аласыз.

2012 елда плотинабызга капиталь ремонт ясалынды. Бу безнең авыл өчен бик мөһим иде, чөнки Яңа Суыксу белэн Иске Суыксуны тоташтырып тора , куп булмаса да суыбыз бар .

Барлык урамнарны , полигонга бара торган юлны , кардан арындырып ,җәй кеннәрендэ чуп түгү урынын төрттереп, чистарттырып торабыз. Кайсы гына урамны карасак та юллар кардан чистартылган.Техника белән “Вамин-Буа” агрофирмасы ярдәм итеп тора.

Авылны чиста су белән тәэмин итуне һәм экологияне яхшырту максатыннан чишмәләр булдыру һәм агачлар утырту эш планына кертелгән иде. Белгәнебезчә 2012 елның Сабантуйлары яңа урында гөрләп утте. Шул урындагы хезмэтне үзегез күрдегез,нинди әрәмәлек ,экология ягыннан да чуп оясы иде ,беркем дә ышанмады шундый матур аланлык булыр дип. Әлбэттә бу эшне авыл советы узе генә бернәрсәдә эшли алмас иде. “Суыксу”аланыбызны тәгъдим иткән һәм бик зур булышлык курсәткән , киңәшләрен биргән Агрофирма генералҗ-директоры Раиль Загитовичка , управляющий Мөнип Касымовичка барлык авылдашлар сезнең исемнән рәхмәт, һәм алга киткән һәрбер көнгә шатланып ярдәм иткән Агрофирма хезмәткәрләренә, мәктәп коллективына ,мәдәният һәм авыл советы коллективына ,авылдашларга да зур рәхмәт.Булышучыларны санап бетерә торган тугел ,кемгә генә мөрәжәгать итсәк тә, беркем дэ кире какмады , киләчәктә дэ шундый өметләрдә калабыз.

29 нчы август көнне үткәрелгән авыл көне һәрберебезнең күңеленә хуш килгәндер, шуларны күздә тотып бу аланыбызга планнарыбыз бик зурдан, киләчәк буын өчен ,узебез өчен,җимеш агачлары утыртып матурайтасы иде.

Яшенә,картына мөрәжәгатем - шушы матурлыкны ,чисталыкны көчебездэн килгәнчә сакларга , булышырга, хэзерге заман белән яшәргә кирәк.

Быел ТАТАРСТАНда экология: әйлэнэ –тирә мохитны саклау елы дип игълан ителде . Хәер ,табигать безнең яклауга тугел , ә кешелекле мөнәсәбәткә мохтаҗ : - чупне теләсә кая ташламаска һәм узеннэн соң табигать кочагын чупләп калдырмаска .Мөмкин булганча табигатькә зыян салмаска тырышырга . Авыл жирлегендә чисталыкны булдыру -төп проблемаларнын берсе булып тора. Моның өчен бергәләп эшләргэ кирәк. Чупне махсус билгеләнгән урынга тугәргә, йорт тирәләрен чиста тотарга, чөнки киләчәк буын –балаларыбыз өчен бугеннән ук кайгырту кирәк. Шул унайдан кояш карауга , карлар эреп бетү белэн йорт алдындагы төзелеш материалларын , артык эйберләрне җыю сорала.

Санитар нормаларны бозу һәм экологиягә зыян салуда гаепле затлар штрафка тартылачаклар.

Икенче матур куренешне эйтмичэ һич дөрес булмас .Иске Суксу зиярәтенә кирпечтән барлык улгәннәребез истэлегенә стенд ясалды. Бу изге эшне башлап жибәруче спонсорыбыз авылдашыбыз Радик Харисович Төхфәтуллинга рәхмәт. Радик Харисович белән шушы стендка ярдәм күрсәтүче Илдар Саитовичка ,Фәрит Низамовка ,плотина ремонтлаучы Зөфэр Садыковка, Илдар Саетхановичка,Мөнип Касымовичка , Буада үссә дә,яшәсә дә авылыбызга булышлыгы зур булган –Фәрит Рахматуллинга ,Фариль Загидуллинга ,Ринат Адиевичка ,Мавлетшин Мансурга ,Рахматуллин Ленарга ,Хусаинов Фэнилгә ,Калимуллин Фәнискә,урамдашларым –Вәлеев Ринатка,Хөснетдинов Мөниргә ,Измайлов Рәмискә һәм башка булышучыларга олы рәхмәтемне белдерәм. Бик матур булды ,мәрхүмнәребезнең рухы шат булсын. Шушы унайдан эйтэсем килэ мәрхүмнәребезнең каберлек өслэрен чиста тоту һәркайсыбызның бурычы. Декабрь , май айларында уздырылган өмәләргә бик аз кеше килуе йэрэкне әрнетә. Минем уземә каберлекләр арасында йөрергә туры килде ,бик матур куренеш тугел , вакыт юклыкны сәбәп итмичә, хэзерге вакытта исэн-сау булган кешеләр әти-әниләренең, әби –бабаларының каберләрен барып карасалар иде. Ходай биргэн кешелек сыйфатлары: тормышка, дөньядагы яктылыкка, адәмнәргә булган мәхәббәт ,кылган изге эш-гамәлләрдән килгэн рухи кутәренкелек ,куаныч –болар барысыда тормышта котылгысыз булган кыенлыклардан өстен булырга ,аларга бирешмәскә көч-куәт бирә.

Белгәнегезчә, быел 2013 елда Казан шәһәрендэ Универсиада уткәреләчәк. Бу унайдан, республикабызда, Россия куләмендэ, спортны күтәрү эше бара һәм Буа районында “Сәламәтлек” дигән Спартакиада башланып китте. 13 төрле спорт ярышлары узачак.Бу барыбызны да сэламэт тормышка этәргеч ,спорт белән шөгельләнү ,тәмәкедән ,аракыдан арынырга эндәү. Безгә дә бу өлкәдә калышмаска һәм актив катнашырга.

Яңалыкларыбыз да юк түгел, кеше мәнфәгатьләрен кайгыртып беренчедән, 2013 нче елда яңа модульле фельдшер-акушерлык пункты бинасы сафка бастырылачак. Икенчедэн - участковыйга яшәү урыны белән эш урыны берлектә салыначак, яки бер түбә астында яши һәм эшли.

***Эш планнарыбызга килгәндә,*** алда торган топ бурычларнын берсе -  ***юллар төзү.*** Без узебез генэ бу юл проблемасын жиңә алмыйбыз, районыбызның һәм республикабызның ярдәм итүен сорыйбыз. Икенче бурычыбыз – авыл территориясенә җимеш агачлары утырту.

Игътибарыгыз өчен рәхмәт.